തുന്പൂര് സെന്റ് മാത്യൂസ് പള്ളിയില് തിരുനാള് തുന്പൂര്: സെന്റ് മാത്യൂസ് ഇടവകയില് വിശുദ്ധ മത്തായി ശ്ലീഹായുടെ തിരുനാള് ആഘോഷിക്കുന്നു. തിരുനാള് കൊടിയേറ്റ കര്മം പുത്തന്ചിറ ഫൊറോന വികാരി ഫാ. വര്ഗീസ് പാത്താടന് നിര്വഹിച്ചു. ഇന്നു രാവിലെ 6.30 ന് ഫാ. അലോഷ്യസ് പോളയ്ക്കലിന്റെ കാര്മികത്വത്തില് പ്രസുദേന്തി വാഴ്ച, ദിവ്യബലി എന്നിവ നടക്കും. തിരുനാള് ദിനമായ നാളെ രാവിലെ 6.30 നു ഇടവക വികാരി ഫാ. ആന്റോ പാറേക്കാടന്റെ മുഖ്യകാര്മികത്വത്തില് ദിവ്യബലി, രൂപം എഴുന്നള്ളിച്ചുവയ്ക്കല്, രാവിലെ എട്ടിന് ദിവ്യബലി എന്നിവ നടക്കും. രാവിലെ 10 നു ആഘോഷമായ തിരുനാള് ദിവ്യബലി കൊന്പത്തുക്കടവ് സെന്റ് സേവിയൂര് പള്ളി വികാരി ഫാ. മെല്വിന് പെരേപ്പാടന്റെ മുഖ്യകാര്മികത്വത്തില് നടക്കും. ഫാ. വര്ഗീസ് പുത്തന്പുര തിരുനാള് സന്ദേശം നല്കും. 27 നു മരിച്ചവരുടെ ഓര്മാചരണമായി ആഘോഷിക്കും. തിരുനാളിനോടനുബന്ധിച്ച് തിരുസ്വരൂപത്തില് പൂമാല ചാര്ത്താന് അവസരം ഉണ്ടായിരിക്കും. തിരുനാളിനു വികാരി ഫാ. ആന്റോ പാറേക്കാടന്, മദര് സുപ്പീരിയര് സിസ്റ്റര് പി. തെരേസ് സിഎച്ച്എഫ്, ജനറല് കണ്വീനര്മാരായ ഡേവിസ് കോനിക്കര, വില്സന് ചാലിശേരി, കൈക്കാരന്മാരായ ഫ്രാന്സിസ് മൂക്കാട്ടുക്കരകാരന്, തോമസ് അളിയത്ത് എന്നിവര് നേതൃത്വം നല്കും.